| Daunoraičių (Mažosios Daunoravos) dvaras |
| --- |
| Mažosios Daunoravos dvaro gyvenamasis namas (2016 m.) Mažosios Daunoravos dvaro gyvenamasis namas (2016 m.) |
| Vieta | Daunoraičiai, Joniškio rajonas |
| Įkurtas | 1685 m. |
| Rūmų stilius | istorizmas |
| Bajorų giminės | von Pfelitzer gen. Franck |
| Pastatų būklė | blogas |

**Mažosios Daunoravos dvaras** (Daunoraičkių, vok. *Klein* *Donnerhof*) – dvaras, esantis Šiaurės Lietuvoje, Joniškio r. Satkūnų sen. Daunoraičių kaime. Įrašytas į Kultūros vertybių registrą, unikalus kodas 43834.

Istorija
--------

Mažosios Daunoravos dvaras XVII–XX a. pradžios šaltiniuose minimas kartu su Daunoravos dvaru. 1927 m. minima 14 pastatų. Išdalyto M. Daunoravos dvaro žemėse įsikūręs kaimas pavadintas Daunoraičiais. Įvykdžius žemės reformą, pasikeitė Mažosios Daunoravos (Daunoraičių) dvaro savininkas – juo tapo atsargos artilerijos majoras pirklys Teodoras Vitė (*Theodor Witte*) (1925 m. dokumente įvardijamas kaip naujakurys). Po žemės reformos 1922 m. dvarui buvo palikta 13,8067 ha, o vėliau (1940 m.) nurodoma 32,12 ha.

Architektūra
------------

Dvaro rūmai buvę „T" raidės formos (stačiakampiai su vėliau pristatytu priestatu – virtuve), mediniai, tašytų rastų sienomis, apkalti horizontaliomis lentomis, pusiau skliautiniu (pusvalminiu) stogu, dengti čerpėmis, sienas vainikuoja sudėtingo profilio karnizai, prieangis su dvišlaičius stogeliu, kaminas centrinėje pastato dalyje – molio, su akmenų ir nedegtų plytų užpildu, abipus jo priemenė ir priesienis, galuose gerieji kambariai, priestate ūkinės patalpos su duonkepe, langai su filinginėmis langinėmis, tašytų akmenų cokoliu, tarpinės sienos – fachverkinės konstrukcijos, su plytų užpildu, šiauriniame gale būta nedidelio akmenų mūro rūsio. Šiuo metu baigia sunykti, išliko 2 patalpų pietinis korpusas. 

Mažosios Daunoravos (Daunoraičių) dvaro sodybos džiovykla – unikalus kodas 43835. 

Mažosios Daunoravos (Daunoraičių) dvaro sodybos rūkykla – unikalus kodas 43836.

Galerija
--------

* Mažosios Daunoravos dvaro sodyba 2016 m.Mažosios Daunoravos dvaro sodyba 2016 m.
* Mažosios Daunoravos gyvenamasis namas 2016 m.Mažosios Daunoravos gyvenamasis namas 2016 m.
* Mažosios Daunoravos klėtis-džiovykla 2016 m.Mažosios Daunoravos klėtis-džiovykla 2016 m.
* Mažosios Daunoravos rūkykla 2016 m.Mažosios Daunoravos rūkykla 2016 m.
* Mažosios Daunoravos dvaro sodybos parkas 2016 m.Mažosios Daunoravos dvaro sodybos parkas 2016 m.
* Mažosios Daunoravos dvaro sodybos parkas 2016 m.Mažosios Daunoravos dvaro sodybos parkas 2016 m.
* Mažosios Daunoravos dvaro sodybos parkas ir tvenkinio vieta 2016 m.Mažosios Daunoravos dvaro sodybos parkas ir tvenkinio vieta 2016 m.
* Dvaro savininkų iki 1684 m. von Trankwitz herbasDvaro savininkų iki 1684 m. von Trankwitz herbas
* Dvaro savininkų 1684–1785 m. von der Brüggen herbasDvaro savininkų 1684–1785 m. von der Brüggen herbas
* Dvaro savininkų 1785–1797 m. Mannteuffel gen. Szoege herbasDvaro savininkų 1785–1797 m. Mannteuffel gen. Szoege herbas
* Dvaro savininkų 1797–1904 m. Franck gen. Pfeilitzer herbasDvaro savininkų 1797–1904 m. Franck gen. Pfeilitzer herbas
* Dvaro savininkų 1904–1940 m. Keizerlingų herbasDvaro savininkų 1904–1940 m. Keizerlingų herbas

Literatūra
----------

* Vasiliauskas E. *Mažosios Daunoravos dvaras - Lietuvos nepriklausomybės kovų karininko šeimos buveinė. Teodorui Vittei - 130* // Sidabrė. 2017, rugs. 27, p. 3.
* Vasiliauskas E. *Joniškio krašto dvarai. Didžioji ir Mažoji Daunoravos, Bertaučiai, Satkūnai / Güter in der Gegend von Joniškis. Gross und Klein Donnerhof, Bärtautzen, Satkuhnen*, Klaipėda, 2017.
* Vasiliauskas E. *Daunoravos dvaras ir latvių diaspora Žiemgalos lygumoje*. I d. Būdas, 2019, Nr. 3, p. 49–61.

Nuorodos
--------

**Mažosios Daunoravos (Daunoraičių) dvaro sodyba (Išlikęs)** Archyvuota kopija 2018-12-21 iš Wayback Machine projekto.